﻿ גלריית הרחוב בסמטאות מארחת: תערוכת חשיפה של אמני החממה יריד צבע טרי 10 - החברה לפיתוח יפו העתיקה
בית > אירועים ופעילויות > גלריית הרחוב בסמטאות מארחת: תערוכת חשיפה של אמני החממה יריד צבע טרי 10
« "טלסקופ פנימי" – תערוכה חדשה בגלריה שארלוט לאמנות דיגיטלית
יריד האמנות 'צבע טרי' ,החוגג השנה עשור, הינו אירוע האמנות השנתי הגדול והמשפיע ביותר בישראל. השנה, לראשונה, בשיתוף פעולה עם ה'חברה לפיתוח יפו העתיקה', יחשפו אמני החממה ומדגם מיצירותיהם כחודש לפני פתיחתו בגלריית הרחוב בסמטאות יפו העתיקה. יצירות האמנים יוצגו בקופסאות אור המעניקות חוויית שוטטות וצפייה ייחודית ואינטימית 24/7 .
תערוכת חממת האמנים של צבע טרי 10 תפתח בגלריית קופסאות האור הפתוחה ב-20/3 ותוצג עד חודש מאי. התערוכה תכלול את עבודותיהם של 48 האמנים אשר נבחרו, מתוך מאות אמנים, להציג בחממת האמנים העצמאים של יריד האמנות צבע טרי.
"החיבור של גלריית הרחוב ביפו העתיקה ליריד יוקרתי זה, הינו צעד נוסף ומתבקש של החברה לפיתוח יפו העתיקה ששמה לה למטרה לשמר את יפו העתיקה כמושבת אמנים פעילה ומרכז תרבותי מעורר השראה, המשלב אמנות ייחודית. הגלריה במרחב הציבורי מאפשרת נקודת מפגש טבעית של הקהל עם האמנות, ואנו שמחים להציע חשיפה של עבודתם ועולמם של נציגים נבחרים מתוך שכבה חדשה של כישרונות וכוחות יצירתיים, המצטרפים לקהילת האמנות בישראל. " אומר ירון קליין, מנכ"ל חברת אתרים ויפו העתיקה.
חממת האמנים העצמאים של יריד צבע טרי הינה מודל מקורי אשר חושף מדי שנה אמנים מבטיחים בתחילת דרכם המקצועית, שאינם מיוצגים בגלריות. האמנים המציגים בחממה נבחרים על ידי ועדת קבלה בת 12 מומחים, המתחלפת מדי שנה ומורכבת מאוצרים, גלריסטים, מבקרי אמנות ואספנים מהארץ ומהעולם. הרעיון לחממה נולד מתוך רצון לאתר אמנים צעירים ומבטיחים, ולחשוף אותם לקהל הרחב. ההגשה האנונימית והרכב הוועדה המתחלף, מבטיחים גיוון מירבי ושיוויון הזדמנויות לכל המועמדים.
אביב גרינברג, אדווה קרמר, אלון בונדר, אלינה אורלוב, אלינור סאם, אנה מירקין, אנה פרח, אסף הינדן, גיא כהן, גיא קניגשטיין, גידי גלעם, גל ירושלמי, ג'ני אגליץ, הדר מיץ, הילה שפיצר, הילי גרינפלד, הרן כסלו, ורה ולדימירסקי, חן כהן, יונתן רון, יעל בן דוד, יעל מאירי, ליא ציגלר, ליאת קליין, לילך מדר, לירון כהן, מיה ברן, מאיה זהבי, מקסים חריטונוב, מתן אורן, נעם ונקרט, נרדין סרוג'י, סטלה למיחוב, סיון אלירזי, סיון ראובן, סתיו טל, עדי ארגוב, עדנה פרידמן, עולא זיתון, ענת קינן, קטורה מנור, רועי כהן, רותם עמיצור, שיר מורן, שיראל ספרא, שירה סגול, שם ברדוגו, תמר רודד שבתאי.
יריד צבע טרי תל אביב יתקיים בין התאריכים 26-30/4 במרכז הירידים בתל אביב. היריד מהווה נקודת מפגש בין שוחרי אמנות והקהל הרחב לבין אמנים ומעצבים ואנשי מקצוע מהתחום, ומאפשר רכישת עבודות של מיטב האמנים בני זמננו. יריד צבע טרי מספק מדי שנה תמונת מצב של שדות האמנות והעיצוב הישראלים.
יריד צבע טרי מייסודן של יפעת גוריון ושרון טלינגר, בשיתוף חברת התוכן וההפקה היצירתית פאזה, מתקיים בשיתוף עיריית תל-אביב-יפו ונהנה זו השנה החמישית מתמיכת UBS העולמית, הספונסרית הראשית של יריד ארט באזל. בנוסף תומכים ביריד גופים נוספים, והוא זוכה לשיתוף פעולה מצד מוסדות אמנות מובילים בארץ ובעולם.
פתיחת עונת האביב ביפו העתיקה ובנמל יפו – מפת מסלול ואטרציות מומלצות לשימושכם
Birdwatchers Paradise הילי גרינפלד
גידי גילעם, צילום טל ניסים
evening swan לירון כהן
לילך מדר – התעוררות פין-אפ
slise נרדין סרוג׳י. צילום חמודי ג'נרם
The Great Dynasty Drum אלון בונדר, צלם תמיר מוש
ג׳ני אגליץDonetsk International Airport
רותם עמיצור, קולאז' עם נייר צבוע ביד, צילום ליבי קסל
The Most Dangerous Game שם ברדוגו. צלם תמיר מוש
הדר מיץ משני עברי הזמן
צלמת חן כהןself portrait קטורה מנור
"גזר ובדל", שיר מורן, טושים עפרונות ולק על עור, 2018